SAS Liga-klubben AaB er rigtig glad for Rade Prica. Faktisk er klubben så glad for den farlige angriber, at den har afvist et konkret bud på svenskeren.

Glad for Rade Prica Alting har sin pris, og således også SAS Ligaens topscorer Rade Prica. Men den pris er indtil nu ikke nået. Bud på Rade Prica Kort før jul fik AaB et konkret bud på Rade Prica - et bud, der ifølge sportsdirektør Lynge Jacobsen ikke var stort nok. - Jeg kan ikke huske hvor meget der blev budt, men det var i hvert fald ikke nok, siger Lynge Jacobsen til TV 2 Sporten. Han vil ikke afsløre hvilken klub, der var interesseret i den farlige svenske angriber. Lynge vil beholde ham Sportsdirektøren lægger ikke skjul på, at han meget gerne så, at Rade Prica også spiller i den rød/hvide AaB-trøje når transfervinduet smækker i natten til den 1. februar. - Men desværre er det jo ikke kun mig, der bestemmer det, siger Lynge Jacobsen om muligheden for et skifte, hvis et tilstrækkeligt højt tilbud kommer på Rade Prica.